Татарстан РеспубликасыТүбән Кама муниципаль районы Кармалы авыл җирлеге составына керүче Свердловец торак пунктында

ГРАЖДАННАР ҖЫЕНЫ КАРАРЫ

2021 елның 02 ноябре № 2

«Россия Федерациясендә җирле үзидарә оештыруның гомуми принциплары турында» Федераль законның 25.1, 56 статьялары, «Татарстан Республикасында җирле үзидарә турында» Татарстан Республикасы Законының 35 статьясы нигезендә, Татарстан Республикасы Түбән Кама муниципаль районы Кармалы авыл җирлегенең Свердловец торак пунктында гражданнар җыены КАРАР БИРДЕ:

1. Түбән Кама муниципаль районының Кармалы авыл җирлеге Свердловец торак пункты территориясендә яшәү урыны буенча теркәлгән һәр балигъ булган кешедән, 1 төркем инвалидлар, Бөек Ватан сугышы ветераннары һәм катнашучыларыннан, Бөек Ватан сугышы ветераннарының тол хатыннарыннан, көндезге уку формасы буенча белем алучы студентлардан тыш, 600 сум күләмендә 2022 елда үзара салым кертергә. Әлеге сумманың 50% ы күләмендә 2 төркем инвалидлар түли.
2. Алынган акчаларны спорт һәм балалар мәйданчыгын төзекләндерүгә (башкарылган эшләр, хезмәтләр күрсәтү килешүе) һәм янгын гидратын урнаштыруга (башкарылган эшләр килешүе буенча түләү) юнәлдерергә.

Гражданнар җыенында рәислек итүче,

Кармалы авыл җирлеге башлыгы А.Д. Кубышкин